open-index/open-wikipedia-markdown huggingface dataset:
אימה אמריקאית: ניו יורק

"**אימה אמריקאית: ניו יורק**" (באנגלית: ***American Horror Story: NYC***) היא עונתה האחת-עשרה של סדרת הטלוויזיה האנתולוגית "אימה אמריקאית", שנוצרה על ידי ראיין מרפי ובראד פלצ'וק. העונה עלתה לשידור ב-19 באוקטובר 2022.

בעונה זו השתתפו בילי לורד, אייזק קול פאוול, זאכרי קווינטו, סנדרה ברנרד, פטי לופון, דניס או'הר, לסלי גרוסמן, רבקה דיין, ניקו גריטהאם ודוט-מארי ג'ונס, ואליהם מצטרפים ראסל טובי, ג'ו מנטלו, וצ'ארלי קארבר, שגם היה שותף לכתיבת ארבעה פרקים.

## צוות השחקנים והדמויות
### דמויות ראשׁיות
* ראסל טובי – **פטריק ריאד**, בלש במשטרת ניו יורק, המסתיר את עובדת היותו הומוסקסואל בעודו מנסה לפתור סדרת מעשי רצח הקשורים לקהילה הגאה.
* ג'ו מנטלו – **ג'ינו בארלי**, כתב בעיתון "ניו יורק נאטיב" ובן-זוגו של פטריק.
* בילי לורד – **ד"ר האנה וולס**, מדענית ורופאה שגילתה וירוס חדש.
* דניס או'הר – **הנרי גרנט**, לקוח קבוע בבר "בראונסטון".
* צ'ארלי קארבר – **אדם קרפנטר**, הומוסקסואל המתקומם נגד חוסר המעש של המשטרה כלפי אלימות נגד הקהילה הגאה.
* לסלי גרוסמן – **ברברה ריד**, גרושתו של פטריק.
* סנדרה ברנרד – **פראן**, פעילה לסבית.
* אייזק קול פאוול – **ת'יאו גרייבס**, צלם המתעניין בגרוטסקה.
* זאכרי קווינטו – **סם ג'ונאס**, אמרגנו ובן-זוגו של תיאו.
* פטי לופון – **קתי פיזאז**, זמרת קברט מסתורית.

### דמויות משניות
* ג'ף הילר – **מר וייטלי**
* רבקה דיין – **אלנה**
* קייל בלטראן – **מוריס**
* בריאן ריי נוריס – **הבלש מולקהי**
* מתיו ויליאם בישופ – **ביג דאדי**
* קאל פן – **מק מרזארה**
* קייסי תומאס בראון – **הנס הנקס**
* הייל אפלמן – **דניאל קנוביץ'
* [[גדעון גליק]] – **קמרון דיטריך**
* [[ניקו גרטהאם]] – **דניס קליופה**

===דמויות אורחות===
* לי אהרון רוזן – **פקד רוס**
* ג'ארד ריינפלדט – **ג'ון "סאלי" סאליבן**
* דני גרסיה – **צ'יף מאני**
* טיילור בלום – **סטיוארט**

==הפקה==
===פיתוח===
ב-9 בינואר 2020, נמסר על חידוש הסדרה "[[אימה אמריקאית]] לשלוש עונות נוספות – עד לעונה שלוש עשרה. בפברואר 2022, הצהיר יו"ר "[[FX Networks]]", ג'ון לנדגרף, כי בניגוד לקודמתה, העונה האחת-עשרה תכלול רק קשת עלילה אחת, אם כי תתפרש על פני "צירי זמן שונים". ב-29 בספטמבר 2022, נחשף כי שמה הרשמי של העונה יהיה "**ניו יורק'''" וכי היא תעלה לשידור ב-19 באוקטובר 2022. ב-6 באוקטובר 2022, הופץ הקדימון הרשמי בחשבונות המדיה החברתית של הסדרה.
### ליהוק
עוד לפני ההכרזה הרשמית על צוות השחקנים המלא של העונה, בילי לורד, צ'ארלי קארבר, אייזק קול פאוול וסנדרה ברנרד נצפו על סט הצילומים. בנוסף, נמסר על ליהוקם של זאכרי קווינטו, פטי לופון וג'ו מנטלו לעונה. ב-30 באוגוסט 2022, אישר דניס או'הר את השתתפותו בעונה. בנוסף, נמסר על ליהוקם של לסלי גרוסמן, ראסל טובי, רבקה דיין, דוט-מארי ג'ונס, קאל פן, גדעון גליק וניקו גריטהאם.
### צילומים
צילומי העונה החלו בניו יורק ב-14 ביוני 2022.

## שידור
העונה עלתה לשידור ב-19 באוקטובר 2022. זוהי הפעם הראשונה בתולדות הסדרה בה משודרים שני פרקים בכל שבוע במקום פרק אחד בלבד.

## ביקורות
### נתוני צפייה
לפי אתר "Whip Media", עונתה האחת-עשרה של "אימה אמריקאית" מוקמה במקום החמישי ברשימת "סדרות הטלוויזיה המצופות ביותר באוקטובר 2022". על פי האתר "Reelgood", העונה הגיעה למקום העשירי במדדי הצפיות בשירותי הזרמת המדיה בכל הפלטפורמות, במהלך השבוע הראשון שלאחר שידור שני פרקי הבכורה.

## קישורים חיצוניים

## הערות שוליים

11
תרגום הברית החדשה והתנ"ך לעברית

**תרגומי הברית החדשה לעברית** נערכו מהטקסטים המקוריים הכתובים ביוונית קוינה או מתרגומי ביניים. **מהתנ"ך** בוצעו תרגומים אחדים של קטעים הכתובים בשפה הארמית המקראית ותרגומים מלאים של התנ"ך מעברית מקראית לעברית מודרנית. כמו כן בוצעו תרגומים לעברית של הספרים החיצוניים שנשתמרו ביוונית, בארמית ובלטינית.

## התנ"ך

התנ"ך נכתב בשפה העברית המקראית, וכולל מספר קטעים הכתובים בשפה הארמית המקראית: ספר דניאל פרקים ב'-ז' ואוסף תעודות המובא בספר עזרא. במשך השנים פורסמו מספר תרגומים לעברית של הקטעים הכתובים בארמית, וכן תרגומים מעברית מקראית לעברית מודרנית.

## הספרים החיצוניים

הספרים החיצוניים הם ספרים שלא נכללו בנוסח המסורה. חלקם בעלי אופי כיתתי כמו ספר היובלים, מלחמת בני אור בבני חושך, חזון עזרא, וחלקם בעלי אופי הקרוב ברוחו ליהדות הפרושית, כמו ספר משלי בן סירא. חלק מן הספרים החיצוניים נכללו בכתבי הקודש של כמה מן הזרמים הנוצריים. הספרים החיצוניים הגיעו אלינו בעיקר בשפה היוונית, בנוסח שנמצא בתרגום השבעים ונשמר על ידי הכנסייה הנוצרית. חלקם הגיע רק בתרגומים (משניים) מיוונית לשפות אחרות, כגון לטינית, ארמית נוצרית או שפת געז. במשך השנים תורגמו רבים מהספרים החיצוניים לעברית.

## הברית החדשה

במשך השנים תורגמו ספרי הברית החדשה לעברית פעמים רבות, הן על ידי נוצרים והן על ידי יהודים. התרגום הראשון בוצע על ידי אליאס הוטר בשנת 1599.

קטגוריה:הספרים החיצוניים
קטגוריה:תרגומי המקרא
קטגוריה:מהדורות של התנ"ך
קטגוריה:תרגום
קטגוריה:הברית החדשה
בואנוונטורה (קולומביה)

**בואנוונטורה** (בספרדית: **Buenaventura**) היא עיר נמל במחוז ואיה דל קאוקה שבקולומביה. העיר משמשת כנמל הראשי של קולומביה באוקיינוס השקט. העיר ממוקמת כ־ מהעיר הגדולה ובירת המחוז סנטיאגו דה קאלי. אוכלוסיית העיר, נכון לשנת 2018, עומדת על כ־424,000 תושבים. זוהי אחת הערים הגשומות ביותר בעולם, עם כ-6,000–7,000 מילמטרים של גשם מדי שנה.

העיר נוסדה ב־14 ביולי 1540 על ידי חואן דה לדרירוס. העיר נהרסה על ידי אינדיאנים לפני שנת 1600 ומאוחר יותר נבנתה מחדש. בואנוונטורה שגשגה לאחר פתיחת תעלת פנמה ב־1914.

## דמוגרפיה
לבואנוונטורה ישנה היסטוריה ידועה לשמצה הנגועה במלחמת האזרחים בקולומביה, סחר בסמים, אלימות ופעילות של קבוצות גרילה. בשנים 2008–2010 הוכפל מספר מקרי הרצח שדווחו בעיר. בשנת 2010, שיעור הרציחות בבואנוונטורה עמד על כ-175.2 מקרי רצח לכל 100,000, פי 5 מהממוצע הארצי.

על פי מפקד האוכלוסין מ-2018 ההרכב האתני הוא:
* אפרו-קולומביאניים: 220,318 תושבים (85.25%)
* לבנים ומסטיסים: 29,825 תושבים (11.54%)
* אחרים/לא ידוע/ מעורב: 8,286 תושבים (3.21%)
* ילידים: 3,919 תושבים (1.52%)
* צוענים: 13 תושבים (0.01%)

## קישורים חיצוניים

* 
* 

## הערות שוליים

קטגוריה:קולומביה: ערי נמל
קטגוריה:יישובים שהוקמו במאה ה-16
קטגוריה:האוקיינוס השקט: ערי נמל
בלאק פאוור

ממוזער **בלאק פאוור** (באנגלית: **Black Power**) היא סיסמה פוליטית המעודדת הגדרה עצמית והעצמת אנשים שחורים. הסיסמה בשימוש בעיקר (אך לא רק) על ידי פעילים אפרו-אמריקאים בארצות הברית. תנועת הבלאק פאוור פעלה בארצות הברית מסוף שנות ה-60 עד לשנות ה-80 של המאה ה-20, והדגישה גאווה גזעית ויצירת מוסדות פוליטיים ותרבותיים שחורים כדי לטפח ולקדם את הקהילה השחורה בארצות הברית.

הבסיס של הסיסמה הפוליטית הוא אידאולוגיות שונות שמטרתן להשיג הגדרה עצמית עבור אנשים שחורים בארצות הברית, על אף קיומם של גורמים חברתיים המונעים זאת. במובנו הפוליטי המקורי, הסיסמה מבטאת מגוון של מטרות פוליטיות, מהגנה עצמית לוחמנית נגד דיכוי גזעני ועד להקמת מוסדות חברתיים וכלכלה עצמאית, לרבות חנויות ספרים, קואופרטיבים, חוות חקלאיות וכלי תקשורת בבעלותם של אנשים שחורים. עם זאת, התנועה ספגה ביקורת על כך שהיא מתנכרת לתנועה האפרו-אמריקאית לזכויות האזרח המרכזית ותמיכתה בבדלנות שחורה.

## ראו גם
* לאומיות שחורה
* לאומנות לבנה
* עליונות לבנה

## לקריאה נוספת

* 
* 
* Breitman, George. ''In Defense of Black Power''. *International Socialist Review*, January–February 1967. Transcription by Andrew Pollack for the Encyclopaedia of Trotskyism On-Line.
* Brown, Scot, *Fighting for US: Maulana Karenga, the US Organization, and Black Cultural Nationalism*, New York: New York University Press, 2003.
* Carmichael, Stokely/ Hamilton, Charles V., and Ture, Kwame: *Black Power.* *The Politics of Liberation in America*. New York: Vintage Books, 1967.
* Frazier, Nishani (2017). *Harambee City: Congress of Racial Equality in Cleveland and the Rise of Black Power Populism*. Arkansas University Press. .
* Goldstein, Brian D., "'The Search for New Forms': Black Power and the Making of the Postmodern City," *Journal of American History*, vol. 102, no. 2 (Sept. 2016), pp. 375–399.
* Ogbar, Jeffrey O. G. *Black Power: Radical Politics and African American Identity*. Baltimore, MD: Johns Hopkins University Press, 2004.
* Salas, Mario Marcel. *Patterns of Persistence: Paternal Colonialist Structures and the Radical Opposition in the African American Community in San Antonio, 1937–2001*. Masters' thesis. University of Texas at San Antonio.


## קישורים חיצוניים

* 

## הערות שוליים

קטגוריה:הקהילה האפרו-אמריקאית: היסטוריה
קטגוריה:תרבות אפרו-אמריקאית
קטגוריה:סיסמאות
קטגוריה:האדם השחור
לה קרוס (ויסקונסין)

**לה קרוס** (באנגלית: **La Crosse**) היא עיר במדינת ויסקונסין שבארצות הברית. העיר ממוקמת לצד נהר המיסיסיפי, והיא הגדולה באזור מערבי זה של ויסקונסין, עם כ-52,680 תושבים (נכון ל-2020). שטח העיר הוא כ-61 קילומטרים רבועים.

לה קרוס נחשבת למרכז אזורי מבחינה טכנולוגית, רפואית, חינוכית, תעשייתית ותחבורתית. יש בעיר מספר מוסדות אקדמיים בולטים הכוללים את אוניברסיטת ויסקונסין-לה קרוס, אוניברסיטת ויטרבו והקולג' הטכנולוגי המערבי.

## היסטוריה
האירופאים הראשונים שהגיעו לאזור לה-קרוס היו סוחרי פרוות צרפתים שנסעו בנהר המיסיסיפי בסוף המאה ה-17. ההתיישבות האירופאית הראשונה בלה קרוס החלה בשנת 1841 על ידי סוחרי פרוות. בשנים שלאחר מכן העבתה ההתיישבות הכפרית באזור זה. ב-1844 התיישבה בלה קרוס קהילה מורמונית קטנה. ב-1855 כבר התגוררו בלה-קרוס כמעט 2,000 תושבים, מה שהוביל להתאגדותה כעיירה ב-1856. העיר גדלה אפילו יותר מהר לאחר חיבורה למילווקי ברכבת ב-1858. גורם נוסף לשגשוג הוא תעשיית העצים המקומית. תעשיית העצים והרכבת גרמנו לכך שבמהלך המחצית השנייה של המאה ה-19, לה קרוס גדלה והפכה לאחת הערים הגדולות בוויסקונסין.

בתחילת המאה ה-20 הפכה העיר למרכז חינוכי, עם שלושה מוסדות אקדמיים שהוקמו בעיר בשנים 1890–1912. בדומה לערים נוספות ברחבי ארצות הברית, הצמיחה הדמוגרפית בלה קרוס קפאה במחצית השנייה של המאה ה-20 כתוצאה מהתהליך הפרוור.

בשנת 2016, ראש העיר טים קבט וראש העיר לשעבר ג'ון מדינגר פרסמו התנצלות על האפליה שהתקיימה בעיר כנגד האפרו-אמריקאים.

גם כיום, לה קרוס היא העיר הגדולה ביותר במערב ויסקונסין.

## דמוגרפיה
נכון ל-2020, מתגוררים בלה-קרוס כ-52,680 תושבים, בנוסף על 3,897 סטודנטים. צפיפות האוכלוסין היא 937.2 נפש לקילומטר רבוע בממוצע.

ההכנסה לחציונית השנתית לנפש היא 27,398 דולר, לעומת 46,438 דולר למשק בית ו-66,928 דולר למשפחה. ההכנסה החציונית השנתית לגברים היא $43,438, לעומת $37,215 לנשים. כ-7.9% מהמשפחות ו-22.9% מהאוכלוסייה היו מתחת לקו העוני, כולל 13.6% מאלו מתחת לגיל 18 ו-10.9% מבני 65 ומעלה. מתוך האוכלוסייה בגיל 25 ומעלה, 93.9% הם בוגרי תיכון ו-36.5% הם בעלי תואר אקדמי.

בעיר יש מגוון מסורות וקהילות דתיות הכוללות קתולים, פרוטסטנטים, אנגליקניים, אורתודוקסים, יהודים, אוניברסליזם אוניטריאני ומוסלמים. ההרכב הגזעי בעיר הוא:
* 85.6% לבנים
* 4.9% אסייתים
* 2.9% אפרו-אמריקאים
* 0.5% אינדיאנים
* 1.2% מגזעים אחרים
* 4.9% משני גזעים או יותר
* 3.2% היספנים

## פוליטיקה וממשל
העיר מנוהלת באמצעות מודל ראש עיר-מועצה. ראש העיר נבחר על ידי כלל תושבי העיר, בעוד ש-13 חברי המועצה נבחרים במחוזות בחירה. ראש העיר הנוכחי (נכון ל-2022) הוא מיץ' ריינולדס.

מועמדי המפלגה הדמוקרטית ניצחו בלה-קרוס בכל מערכות הבחירות לנשיאות ארצות הברית מאז 1988,והיא נחשבת כאחת הערים הדמוקרטיות ביותר בוויסקונסין. לה-קרוס היא חלק ממחוז הקונגרס השלישי של ויסקונסין, המיוצג מאז 1997 על ידי הדמוקרט רון קיינד עד החלפתו  ב--2023 על ידי דריק ואן אורדן. 

נמל התעופה האזורי לה קרוס מספק טיסות ישירות למיניאפוליס, דטרויט ושיקגו באמצעות חברת דלתא איירליינס. בנוסף על כך, גם חברות התעופה אמריקן איירליינס ואנבוי אייר פועלות בנמל תעופה זה.

## ערים תאומות
* 
* 
* 
* 

## קישורים חיצוניים

* 
* 

## הערות שוליים

קטגוריה:ויסקונסין: ערים
קטגוריה:יישובים שהוקמו ב-1842
חובת הצבעה

ממוזער|מפה המציגה את חובת ההצבעה לפי מדינות
**חובת הצבעה** היא הדרישה במדינות (או ישויות) מסוימות שאזרחים בעלי זכות בחירה יצביעו בבחירות. חלק מהמדינות (או ישויות) מטילות עונשים על מי שלא יצביע ללא סיבה מוצדקת. בחירת מפלגה איננה חובה, שכן ניתן להצביע באופן מחאתי, והצבעות אלו עדיין ייספרו.

מבחינה טכנית, חובת הצבעה היא נוהג המחייב רק את האזרחים להגיע למקום הקלפי כדי למחוק את שמם מרשימת הבוחרים. מאחר שההצבעה החשאית, ניתן לאלץ אנשים רק לבוא ולהצביע, בין אם הם בוחרים להצביע ובין אם לא.

נכון לדצמבר 2021, לפי ספר העובדות העולמי, ל-21 מדינות (או ישויות) ברחבי העולם יש חובת הצבעה, כאשר חלקן לא אוכפות את חובת ההצבעה:
* 
* 
* 
* 
* 
* 
* 
* 
* 
* 
* 
*  (בחסות )
* 
* 
*  ()
* 
*  - לא נאכף בפועל
*  - לא נאכף בפועל
*  - לא נאכף בפועל
*  - לא נאכף בפועל
*  - לא נאכף בפועל
*  - לא נאכף בפועל
*  - לא נאכף בפועל
*  - לא נאכף בפועל

במדינות (או ישויות) הבאות הייתה חובת הצבעה:
*  (בתקופת הרפובליקה הסוציאליסטית העממית של אלבניה; 1946–1990/1991)
*  (1924–1992)
*  (2016)
*  (1980–2012)
*  (1960–2017)
*  (הופסק ב-2010; לא נאכף בפועל)
*  (הופסק ב-2014)
*  (הופסק ב-1990)
*  (1945–1993)
*  (הופסק ב-1996)
*  (1917–1967)
* 
*  (הופסק ב-2018)
*  (בתקופת שלטונו של פרדיננד מרקוס; 1965–1986)
*  (1933; לא נאכף בפועל)
*  (1907–1923; לא נאכף בפועל)
*  (המאה ה-19; חובת ההצבעה היחידה שקיימת בשווייץ היא בשפהאוזן)
*  (; 1777–1789)
*  (הופסק ב-1993)

## ראו גם
* קמפיין המרצה

## לקריאה נוספת

* 


## קישורים חיצוניים
* 

* International Institute for Democracy and Electoral Assistance – Compulsory voting information
* Suffrage – ''The CIA World Factbook''
* Compulsory Voting, Not
* – ''Australian Electoral Commission – Electoral Backgrounder – Compulsory Voting''
* – ''Australian Electoral Commission'' Australian Electoral Commission
* European Consortium for Political Research (ECPR) Sessions of Workshops 2007, Workshop No.7: Compulsory Voting: Principle and Practice – academic conference papers on compulsory voting


## הערות שוליים

קטגוריה:הצבעה בבחירות
קטגוריה:בחירות
1978 באסטרונאוטיקה

בערך זה מצוינים אירועים בולטים שהתרחשו במהלך שנת 1978 ונוגעים לתחום האסטרונאוטיקה.

## אירועים בולטים
[שמאל|ממוזער|200px|שחרור גשושיות לחקר נגה במסגרת [פרויקט פיוניר-ונוס]]
במהלך שנה בוצעו 128 שיגורים, מהם 91 (71%) על ידי ברית המועצות.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי שמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
משה אסבאג

ממוזער|ספר 'פני משה' לרבי משה אסבאג
הרב **משה אסבאג** (סביב ה'תק"כ, 1760 - תשרי ה'תקפ"ה, 1824) היה מקובל, פוסק הלכה ודרשן, ראש ישיבה, אב בית הדין ורבה של מרקש במאה התשע עשרה.

## קורות חייו
נולד במרקש לאביו הרב שלמה שכיהן כרבה של העיר. למד בצעירותו אצל חכמי מרקש. לפני שנת ה'תקס"ב, התמנה לדיין בבית הדין בעיר בראשותו של אביו. בשנים אלו נמנה עם הדרשנים והספדנים של העיר, ובין השאר הספיד את רבי אברהם פינטו. עם פטירת אביו בשנת ה'תק"פ, שנה שבה נפטרו דיינים ותיקים נוספים בעקבות מגפה, החל לשמש כאב בית הדין ורבה של העיר עד לפטירתו. חביריו לבית הדין בראשותו, היו הרבנים: אברהם אסולין, אברהם פינטו (הקטן), דוד צבאח, מימון פינטו, וגיסו הרב אלעזר חזן.

רבי משה היה גבאי הצדקה של תלמידי החכמים, ולעיתים ערך מגבית בקרב יהודי הכפרים שבמחוז מרקש. במקביל, היה ראש ישיבה.

רבי משה עסק בקבלה, והיה מקובל כאביו.

נפטר במרקש בחודש תשרי ה'תקפ"ה. שלשת בניו נמנו על חכמי מרקש: רבי יוסף, רבי יהודה ורבי ברוך.

## חיבוריו
***פסקי דין** - מקבץ מהם ראו אור בספר 'תורת מראכש', חלק 'תשובות חכמי מראכש', מכון פי ישרים תשפ"א.
***חידושים והגהות על השולחן ערוך** - בכתב יד.
***טעמי הלכות** - על שולחן ערוך יורה דעה, בכתב יד.
***פני משה** - דרשות ודרושים על התורה. נדפס בספר 'תורת מראכש' על התורה, על ידי מכון פי ישרים.

## הערות שוליים

קטגוריה:מרקש: רבנים
קטגוריה:נפטרים ב-1824
אופנבך (צמד)

**אופנבך** (בצרפתית: **Ofenbach**) הוא צמד מוזיקלי צרפתי שנוסד ב-2014, על ידי דוריאן לאודוויק וסזאר דה רומל.

## היסטוריה
דוריאן לאודוויק וסזאר דה רומל הכירו אחד את השני כשלמדו יחדיו בבית ספר. כשהיו בני 13, הם הקימו יחדיו להקת רוק עצמאית. לטענתם האמנים המוזיקליים שהשפיעו עליהם הם סופרטרמפ, הרולינג סטונז, ולד זפלין.

הלהקה נקראת על שם המלחין הצרפתי, ז'אק אופנבך, לאחר שמצאו פרטיטורה שלו בביתם.

ב-25 בנובמבר 2016, הצמד הוציא את הסינגל "Be Mine".

ב-25 באוגוסט 2017, הצמד הוציא, בשיתוף פעולה עם ניק ווטרהאוס , את הסינגל "Katchi".

ב-24 באוגוסט 2018, הצמד הוציא, בשיתוף פעולה עם בנג'מין אינגרוסו, את הסינגל "Paradise".

ב-12 באפריל 2019, הצמד הוציא את המיני-אלבום הראשון שלהם, *Ofenbach*.

ב-8 במאי 2020, הצמד הוציא, בשיתוף פעולה עם קווטרהאד ונורמה ז'אן מרטין , את הסינגל "Head Shoulders Knees & Toes".

ב-8 בינואר 2021, הצמד הוציא, בשיתוף פעולה עם לקיו, את הסינגל "Wasted Love".

ב-17 בספטמבר 2021, הצמד הוציא, בשיתוף פעולה עם אלה הנדרסון, את הסינגל "Hurricane".

## קישורים חיצוניים

* 

## הערות שוליים

קטגוריה:תקליטנים צרפתים
קטגוריה:להקות צרפתיות
קטגוריה:להקות שהוקמו בשנת 2014
פוסגסוגה

**פוסגסוגה** (בספרדית: **Fusagasugá**) היא עיר במחוז קונדינמרקה שבמרכז קולומביה. בעיר מתגוררים (נכון ל-2015) כ-108,157 תושבים. שטח העיר הוא .

פוסגסוגה ממוקמת כ-56 קילומטרים מהבירה בוגוטה. גובהו הוא  מעל פני הים, והטמפרטורה הממוצעת היא 20 מעלות צלזיוס (68 מעלות פרנהייט).

## היסטוריה
באזור פוסגסוגה חיו ככמה מאות ילידים עם הגעת הספרדים במאה ה-16, אך אין עליהם הרבה פרטים. פוסגסוגה המודרנית נוסדה בפברואר 1592 על ידי כמרים ספרדים, ובשנת 1560 כבר פעלו בכפר בית חולים וכנסייה.

בשנת 1852 הפכה פוסגסוגה לחלק ממחוז טקוונדמה. בית הקברות הראשון בעיר נפתח ב-1822, ואילו בתי קברות נוספים נפתחו ב-1852 וב-1910.

במהלך מלחמת העולם השנייה שימש מלון בעיר כמחנה מעצר לאזרחי מדינות הציר.

## דמוגרפיה
פוסגסוגה מאופיינת בצמיחה דמוגרפית מהירה, בשל האקלים שנוח יחסית והמיקום הסמוך לבוגוטה. לפי מפקד האוכלוסין מ-2005, בעיר מתגוררים כ-107,259 תושבים, מתוכם 85,008 באזור העירוני, ו-22,251 בכפרים שמסביב לעיר. הגברים מהווים 48.1% מהתושבים, לעומת 51.9% נשים.

התפתחות האוכלוסייה:
* 1987 - 63,886
* 1993 - 82,003
* 2005 - 108,949
* 2015 - 134,523

## פוליטיקה וממשל
מועצת העיר מונה 17 חברים וראש העיר בפועל הוא לואיס סיפואנטס. פוסגסוגה נחשבת למעוז המפלגה הליברלית, ששולטת בראשות העיר מאז 1986.

## כלכלה
בשנת 2007 דורגה העיר במקום העשירי במחוז מבחינה כלכלית. התמ"ג המוערך ב-2007 הוא 544,984 מיליון דולר. רוב הכלכלה מבוססת על חקלאות ובנייה. מלבד מגזרים אלו, חלה צמיחה מהירה בענף השירותים, החינוך, הבריאות, הבילוי והתיירות.

## קישורים חיצוניים

* 

## הערות שוליים

קטגוריה:קולומביה: ערים
קטגוריה:יישובים שהוקמו במאה ה-16
Katchi

"**Katchi**" (בעברית: **קאצ'י**) הוא סינגל של הצמד הצרפתי, אופנבך, בשיתוף פעולה עם הזמר-יוצר האמריקאי, ניק ווטרהאוס . הסינגל מהווה רמיקס לשיר המקורי של ווטרהאוס, שיצא ב-2016. הסינגל יצא, על ידי חברות התקליטים Ofenbach Music ווורנר מיוזיק גרופ, ב-25 באוגוסט 2017.

נכון לאוקטובר 2022, השיר הושמע למעלה מ-170 מיליון פעמים ביוטיוב, ולמעלה מ-183 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירים באנגלית
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים שהגיעו למקום הראשון במצעד הסינגלים של SNEP
אאו טנאקה

**אאו טנאקה** (ביפנית: **田中碧**; נולד ב-10 בספטמבר 1998 בקווסאקי שביפן) הוא כדורגלן יפני המשחק בעמדת הקשר בלידס יונייטד מהפרמייר ליג ובנבחרת יפן.

## קריירת מועדונים
טנאקה גדל במחלקת הנוער של קווסאקי פרונטלה. הוא ערך 79 הופעות ליגה במדי הקבוצה הבוגרת של המועדון במסגרת ליגת העל היפנית, בהן הבקיע שבעה שערים.

ב-26 ביוני 2021 הושאל טנאקה למשך עונה אחת לפורטונה דיסלדורף מהבונדסליגה השנייה. ב-20 באוגוסט ערך את הופעת הבכורה שלו במועדון, בתיקו 2-2 מול הולשטיין קיל במסגרת המחזור הרביעי בליגה לעונת . ב-8 באפריל 2022 הבקיע את שער הבכורה שלו במועדון, בניצחון 0–3 על הנזה רוסטוק במסגרת המחזור ה-29 בליגה. בסך הכול ערך 29 הופעות ליגה במהלך תקופת ההשאלה במועדון, בהן הבקיע שער אחד. ב-28 באפריל חתם על חוזה קבוע לשלוש עונות במועדון.

ב-30 באוגוסט 2024 הודיעה לידס יונייטד על החתמתו של טנאקה על חוזה לארבע שנים. ב-31 באוגוסט ערך הופעת בכורה כשנכנס כמחליף בניצחון 0–2 על האל סיטי. הוא פתח לראשונה בהרכב ב-1 באוקטובר, בתיקו 1-1 עם נוריץ' סיטי. הוא כבש את שער הבכורה שלו ב-4 בינואר 2025, בתיקו 3-3 עם האל סיטי. בסיום העונה העפילה לידס יונייטד לפרמייר ליג מהמקום הראשון בליגה.

## קריירה בינלאומית
ב-14 בדצמבר 2019 ערך טנאקה את הופעת הבכורה שלו בנבחרת יפן, בניצחון 0–5 על נבחרת הונג קונג במסגרת אליפות מזרח אסיה .

הוא היה חלק מסגל הנבחרת האולימפית של יפן טורניר הכדורגל באולימפיאדת טוקיו בשנת 2021, וערך שש הופעות בטורניר, בו סיימה נבחרתו במקום הרביעי.

ב-12 באוקטובר 2021 הבקיע את שער הבכורה שלו בנבחרת, בניצחון 1–2 על נבחרת אוסטרליה במסגרת מוקדמות מונדיאל 2022.

נכלל בסגל נבחרת יפן לטורניר מונדיאל 2022.

## תארים
;קווסאקי פרונטלה
* אליפות יפן (3): 2017, 2018, 2020
* גביע הקיסר (1): 2020
* גביע הליגה היפנית (1): 2019
* הסופר קאפ היפני (2): 2019, 2021

; לידס יונייטד
* פוטבול ליג צ'מפיונשיפ: 2024/2025

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני קווסאקי פרונטלה
קטגוריה:כדורגלני פורטונה דיסלדורף
קטגוריה:כדורגלני לידס יונייטד
קטגוריה:כדורגלני נבחרת יפן
קטגוריה:ספורטאים זרים בגרמניה
קטגוריה:ספורטאים זרים באנגליה
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:יפנים שנולדו ב-1998
דאיזן מאדה

**דאיזן מאדה** (ביפנית: **前田 大然**; נולד ב-20 באוקטובר 1997) הוא כדורגלן יפני המשחק בעמדת קשר הכנף בקבוצת סלטיק מליגת העל הסקוטית ובנבחרת יפן.

## קריירת מועדונים
מאדה, יליד אוסקה, החל את הקריירה המקצוענית שלו במצומוטו ימאגה במסגרת ליגת המשנה היפנית, ובהמשך שיחק במועדון במסגרת ליגת העל היפנית. בסך הכל ערך 55 הופעות ליגה במדי המועדון, בהן הבקיע שמונה שערים.

ב-6 בינואר 2017 הושאל מאדה למיטו הוליהוק מליגת המשנה היפנית למשך עונת . הוא ערך 36 הופעות ליגה במדי המועדון, בהן הבקיע 13 שערים.

ב-21 ביולי 2019 הושאל מאדה למשך עונה אחת למאריטימו מליגת העל הפורטוגלית. ב-11 באוגוסט ערך את הופעת הבכורה שלו במועדון, בתיקו 1-1 נגד ספורטינג ליסבון במסגרת המחזור הראשון בליגה לעונת . ב-25 באוגוסט הבקיע את שער הבכורה שלו במועדון, בהפסד 3-2 לטונדלה במסגרת המחזור השלישי בליגה. בסך הכל ערך 23 הופעות ליגה במדי המועדון, בהן הבקיע שלושה שערים.

ב-3 באוגוסט 2020 הושאל מאדה ליוקוהמה אף. מרינוס מליגת העל היפנית עד לתום עונת . הוא ערך 23 הופעות ליגה במדי המועדון במהלך תקופת ההשאלה, בהן הבקיע שלושה שערים. בתום העונה חתם על חוזה קבוע במועדון. בעונת  ערך מאדה 36 הופעות ליגה, בהן הבקיע 23 שערים, וסיים כמלך השערים של ליגת העל היפנית, יחד עם לאנדרו דמיאו.

ב-31 בדצמבר 2021 הושאל מאדה עד לתום עונת  לסלטיק מליגת העל הסקוטית. ב-17 בינואר 2022 ערך מאדה את הופעת הבכורה שלו במועדון, בניצחון 2-0 על היברניאן במסגרת המחזור ה-21 בליגה. במשחק זה הבקיע את שער הבכורה שלו במועדון. בסך הכל ערך מאדה 16 הופעות ליגה במהלך תקופת ההשאלה במועדון, בהן הבקיע שישה שערים. בתום העונה חתם על חוזה קבוע במועדון.

## קריירה בינלאומית
מאדה היה חלק מסגל נבחרת יפן לטורניר קופה אמריקה 2019, וערך שתי הופעות בטורניר. ב-17 ביוני 2019 ערך את הופעת הבכורה שלו בנבחרת, בהפסד 4-0 לנבחרת צ'ילה במסגרת שלב הבתים של הטורניר.

הוא היה חלק מסגל הנבחרת האולימפית של יפן טורניר הכדורגל באולימפיאדת טוקיו בשנת 2021, וערך שלוש הופעות בטורניר, בו סיימה נבחרתו במקום הרביעי. הוא הבקיע שער אחד בטורניר.

ב-10 ביוני 2022 הבקיע מאדה את שער הבכורה שלו בנבחרת, בניצחון 4-1 על נבחרת גאנה במשחק ידידות.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

## תארים
;סלטיק
* אליפות סקוטלנד (1): 2021/2022

;אישיים
* מלך השערים של ליגת העל היפנית (1): 2021

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני מאריטימו
קטגוריה:כדורגלני יוקוהמה אף. מרינוס
קטגוריה:כדורגלני סלטיק
קטגוריה:כדורגלני נבחרת יפן
קטגוריה:כדורגלני קופה אמריקה 2019
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים בפורטוגל
קטגוריה:ספורטאים זרים בסקוטלנד
קטגוריה:יפנים שנולדו ב-1997
נתנאל גרופ

**נתנאל גרופ בע"מ** היא חברה ציבורית ישראלית העוסקת בנדל"ן יזמי בישראל ובמנהטן ובנדל"ן להשקעה בישראל. החברה הוקמה בשנת 1970 על ידי אריה נתנאל ואחיו. מניות החברה ואיגרות חוב שלה נסחרות ב מאפריל 1993.

## היסטוריה

בתחילת דרכה, רכשה קרקעות להשקעה בתל אביב ובחולון, ובנתה מבני מגורים בני 5–8 קומות.

בשנות ה-70–80 בנתה החברה מבני מגורים בתל אביב, בין היתר בהדר יוסף, ברחוב אלנבי, ברחוב דיזנגוף, בשיכון דן ובנווה צדק, והמשיכה לפעול גם בחולון, שם בנתה עשרות פרויקטים בקריית שרת וברחבי העיר.

בשנות ה-90 פעלה החברה בכל רחבי הארץ מחדרה ועד אילת.

## תחומי פעילות
הקבוצה עוסקת בייזום ובנייה, התחדשות עירונית (פרויקטים של תמ"א 38) ומציעה דירות למגורים, נכסים מניבים (משרדים ובנייני מסחר) ובנוסף מובילה פרויקטים בחו"ל.

באמצעות חברה בת הרשומה בארצות הברית רכשה החברה בשנת 2021 קרקע במנהטן, עליה מתוכננת הקמת בניין בן 14 קומות.

## קישורים חיצוניים
* 

## הערות שוליים

קטגוריה:חברות נדל"ן ובנייה ישראליות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-1970
יוקי סומה

**יוקי סומה** (ביפנית: **相馬 勇紀**; נולד ב-25 בפברואר 1997 בטוקיו שביפן) הוא כדורגלן יפני המשחק בעמדת קשר הכנף בקבוצת נגויה גראמפוס מליגת העל היפנית ובנבחרת יפן.

## קריירת מועדונים
סומה משחק בקבוצה הבוגרת של נגויה גראמפוס מליגת העל היפנית החל מעונת .

ב-7 באוגוסט 2019 הושאל סומה לקאשימה אנטלרס מליגת העל היפנית עד לתום עונת . הוא ערך חמש הופעות ליגה במדי המועדון, בהן הבקיע שער אחד. בתום תקופת ההשאלה חזר סומה לנגויה גראמפוס.

## קריירה בינלאומית
ב-10 בדצמבר 2019 ערך סומה את הופעת הבכורה שלו בנבחרת יפן, בניצחון 2-1 על נבחרת סין במסגרת אליפות מזרח אסיה .

הוא היה חלק מסגל הנבחרת האולימפית של יפן טורניר הכדורגל באולימפיאדת טוקיו בשנת 2021, וערך שש הופעות בטורניר, בו סיימה נבחרתו במקום הרביעי.

ב-19 ביולי 2022 הבקיע סטמה את שערי הבכורה שלו בנבחרת, צמד שערים בניצחון 6-0 על נבחרת הונג קונג במסגרת אליפות מזרח אסיה .

נכלל בסגל נבחרת יפן לטורניר מונדיאל 2022.

## תארים
;נגויה גראמפוס
* גביע הליגה היפנית (1): 2021

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:טוקיו: כדורגלנים
קטגוריה:כדורגלני נגויה גראמפוס
קטגוריה:כדורגלני קאשימה אנטלרס
קטגוריה:כדורגלני קאזה פיה א.ק.
קטגוריה:כדורגלני נבחרת יפן
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:ספורטאים זרים בפורטוגל
קטגוריה:יפנים שנולדו ב-1997
מיקי ימאנה

**מיקי ימאנה** (ביפנית: **山根 視来**; נולד ב-22 בדצמבר 1993 ביוקוהמה שביפן) הוא כדורגלן יפני המשחק בעמדת המגן הימני בקבוצת לוס אנג’לס  מה-MLS.

## קריירת מועדונים
ימאנה החל לשחק בקבוצה הבוגרת של שונאן בלמארה במסגרת ליגת המשנה היפנית בעונת . בתום העונה העפיל עם הקבוצה לליגת העל היפנית. בסך הכל שיחק במועדון במשך שלוש עונות, בהן ערך 100 הופעות ליגה והבקיע שלושה שערים.

ב-4 בינואר 2020 חתם ימאנה בקווסאקי פרונטלה מליגת העל היפנית.

## קריירה בינלאומית
ב-25 במרץ 2021 ערך ימאנה את הופעת הבכורה שלו בנבחרת יפן, בניצחון 3-0 על נבחרת קוריאה הדרומית במשחק ידידות. במשחק זה הבקיע את שער הבכורה שלו בנבחרת.

נכלל בסגל נבחרת יפן לטורניר מונדיאל 2022.

## תארים
;שונאן בלמארה
* גביע הליגה היפנית (1): 2018

;קווסאקי פרונטלה
* אליפות יפן (2): 2020, 2021
* גביע הקיסר (1): 2020
* הסופר קאפ היפני (1): 2021

## קישורים חיצוניים

## הערות שוליים

קטגוריה:כדורגלנים יפנים
קטגוריה:מגני כדורגל יפנים
קטגוריה:כדורגלני קווסאקי פרונטלה
קטגוריה:כדורגלני לוס אנג'לס
קטגוריה:כדורגלני נבחרת יפן
קטגוריה:כדורגלני מונדיאל 2022
קטגוריה:יפנים שנולדו ב-1993
ג'וניה איטו

**ג'וניה איטו** (ביפנית: **伊東 純也**; נולד ב-9 במרץ 1993 ביוקוסוקה שביפן) הוא כדורגלן יפני המשחק בעמדת קשר הכנף בקבוצת גנק ובנבחרת יפן.

## קריירת מועדונים
איטו החל את הקריירה המקצוענית שלו בוונטפורט קופו מליגת העל היפנית. הוא ערך 30 הופעות ליגה במדי המועדון, בהן הבקיע ארבעה שערים.

ב-8 בינואר 2016 חתם איטו בקאשיווה רייסול מליגת העל היפנית. הוא ערך 101 הופעות ליגה במדי המועדון, בהן הבקיע 19 שערים.

ב-31 בינואר 2019 הושאל איטו למשך עונה וחצי לראסינג גנק מליגת העל הבלגית. ב-30 במרץ 2020 חתם במועדון באופן קבוע. בסך הכל ערך 120 הופעות ליגה במדי המועדון, בהן הבקיע 27 שערים.

ב-29 ביולי 2022 חתם איטו בסטאד ריימס מליגת העל הצרפתית. ב-14 באוגוסט ערך את הופעת הבכורה שלו במועדון, בהפסד 2–4 לקלרמון פוט במסגרת המחזור השני בליגה לעונת 2022/2023. ב-28 באוגוסט הבקיע את שער הבכורה שלו במועדון, בתיקו 1-1 נגד אולימפיק ליון במסגרת המחזור הרביעי בליגה.

ב-9 באוגוסט 2025 חזר לגנק.

## קריירה בינלאומית
ב-9 בדצמבר 2017 ערך איטו את הופעת הבכורה שלו בנבחרת יפן, בניצחון 0–1 על נבחרת קוריאה הצפונית במסגרת אליפות מזרח אסיה . ב-11 בספטמבר 2018 הבקיע את שער הבכורה שלו בנבחרת, בניצחון 0–3 על נבחרת קוסטה ריקה במשחק ידידות.

הוא היה חלק מסגל נבחרת יפן בטורניר גביע אסיה 2019, וערך חמש הופעות בטורניר, בו הפסידה נבחרתו בגמר נגד נבחרת קטר.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

## תארים
;ראסינג גנק
* אליפות בלגיה (1): 2018/2019
* הגביע הבלגי (1): 2020/2021
* הסופר קאפ הבלגי (1): 2019

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני קאשיווה רייסול
קטגוריה:כדורגלני סטאד ריימס
קטגוריה:כדורגלני נבחרת יפן
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:כדורגלני ראסינג גנק
קטגוריה:יפנים שנולדו ב-1993
אופק 10

**אופק 10** הוא לוויין צילום וריגול ישראלי ממשפחת לווייני אופק, שתוכנן ונבנה על ידי התעשייה האווירית לישראל עבור משרד הביטחון. אופק 10 שוגר מבסיס פלמחים על גבי משגר הלוויינים שביט, ב-9 באפריל 2014 והיה במסלולו עד יולי 2024.

## רקע
מנהלת החלל במפא"ת, יחידה 9900 באגף המודיעין וחיל האוויר הזמינו את אופק 10 מחטיבת מערכות טילים וחלל של התעשייה האווירית (הקבלן הראשי), חברת אלתא ומפעלים נוספים בחברה במטרה לשמש כמחליף של אופק 8. החברות תומר ורפאל ייצרו את מנועי טיל השיגור – שביט.

## השיגור
השיגור לחלל התבצע בלילה שבין 9 ל-10 באפריל 2014, בשעה 22:15, באמצעות משגר הלוויינים שביט של מפעל מלמ, מבסיס פלמחים על ידי יחידת ניסוי טילים.

## יכולות
התמונה שהלוויין מייצר מבוססת על מכ"ם. הלוויין משגר קרן מיקרוגל לקרקע וההחזר והשינויים בקרן המכ"ם שחוזרת ללוויין מאפשרים ליצור תמונה הדומה לתמונה שנוצרה במצלמה אלקטרואופטית. כך הלוויין יכול לייצר תמונות באור, בחושך, דרך עננים, וכמעט בכל תנאי מזג אוויר.

הייחודיות של הלוויין היא שהוא מבוסס מכ"ם, בניגוד לשאר לווייני אופק שהם לוויינים אופטיים (פרט לאופק 8 ו-13).

אופק 10 דעך באטמוספירה ב-14 ביולי 2024.
## ראו גם
* לוויינים של צה"ל
* לוויינים ישראליים

## הערות שוליים

קטגוריה:לווייני ריגול
קטגוריה:התעשייה האווירית לישראל: לוויינים
קטגוריה:לוויינים ישראליים
קטגוריה:צילום על ידי לוויין
בבון קינדה

**בבון קינדה** (שם מדעי: *Papio kindae*) הוא מין של קוף בעל זנב מהסוג בבון החי באפריקה הטרופית שסביב יערות המיומבו  שבאנגולה, הרפובליקה הדמוקרטית של קונגו, זמביה ואולי גם במערב טנזניה. מספר חוקרים רואים בו תת-מין של בבון צהוב, אך לאחרונה הוחלט להגדירו כמין עצמאי, בין השאר עקב פיצול האוכלוסייה שלו עם זו של הבבון הצהוב. הטקסון תואר ב-1919 בידי החוקר השוודי עיינר לנברג  והוא קרוי על שם העיירה בה תואר בדרום הרפובליקה הדמוקרטית של קונגו.

## תיאור
בבון זה דומה מאוד למין בבון צהוב והוא בעל פרווה אפורה-צהובה בהירה עם פרווה קצרה יחסית, לחיים לבנות ופנים כהות בעלות חוטם קצר יחסית. בבון זה קטן יחסית לקרוביו ובעל דו-צורתיות זוויגית קלה ביחס לבבונים אחרים, כשהזכרים מגיעים לגודל ממוצע של נקבות בבונים אחרים. הוא מגיע לאורך ממוצע של 56 ס"מ אצל נקבות ו-58 ס"מ בזכרים עם זנב באורך 47 ס"מ לנקבות ו-53 ס"מ לזכרים. משקל הבבון הוא 16 ק"ג בממוצע לזכרים ו-10 ק"ג בנקבות.

הבבון הוא אוכל כל המחפש מזון בין העצים ועל הקרקע ביערות הסוואנה הטרופיות. הוא חי בלהקות גדולות המונות לעיתים עד 100 פרטים שבראשם שולטים זכרים דומיננטיים המשליטים משמעת בנוקשות ולעיתים חוטפים נקבות לזכרים אחרים. ואולם תקריות אלימות נדירות אצל בבון זה.

## קישורים חיצוניים

## הערות שוליים

קטגוריה:טקסונים שתוארו בידי עיינר לנברג
קטגוריה:גנונים
קטגוריה:בעלי חיים שתוארו ב-1919
קטגוריה:זמביה: יונקים
קטגוריה:הרפובליקה הדמוקרטית של קונגו: יונקים
יבלסת מצויה

**יבלסת מצויה** או **יבלסת זעירה** (שם מדעי: *Hemigrammocapoeta nana*) הוא מין של דג מסוג עגולסת שבמשפחת הקרפיוניים.

המין תואר לראשונה בשנת 1843.

## בית גידול ותפוצה

היבלסת המצויה הוא דג מים מתוקים, השוכן בקרקעית אגמים ונהרות בעלי זרימה איטית וצמחייה מרובה. המזון העיקרי שלו כולל אצות וחסרי חוליות.

מוצאו של הדג מאזור סוריה. משם התפשט בין היתר לאזור נהר הירדן ול, המכילה כיום את עיקר האוכלוסייה של מין זה. עקב פריסת אזורי בית הגידול של מין זה, הנוטה להיות מקוטעת ממקום למקום, וכן עקב השפעות האדם, גובר החשש להכחדה של המין, שתפוצתו במגמת ירידה. מין זה מוכר כמין מוגן בישראל.

## תיאור
גופו של היבלסת המצויה קטן ומאורך, ונע בין 4 ל-12 ס"מ. הוא נושא עליו קשקשים גדול בצבע כסוף אפרפר. הלסת העליונה בצורת U בולטת מעל התחתונה, ולה שני זוגות של בינים קצרים. על הלסת התחתונה "יבלת" קטנה, איתה חופר הדג בקרקעית לצורך איסוף ממצאים שונים ואצות המשמשות לו מזון, וממנה מגיע שמו של הדג.

## הערות שוליים

קטגוריה:קרפיוניים
קטגוריה:ערכי טבע מוגנים בישראל: בעלי חיים
קטגוריה:אסיה: דגי מים מתוקים
מאטיס סמואיז

**מאטיס סמואיז** (בצרפתית: **Matisse Samoise**; נולד ב-21 בנובמבר 2001 בבלגיה) הוא כדורגלן בלגי המשחק בעמדת הקשר בקבוצת גנט מליגת העל הבלגית.

## קריירת מועדונים
סמואיז גדל במחלקת הנוער של גנט. ב-29 בספטמבר 2020 ערך סמואיז את הופעת הבכורה שלו בקבוצה הבוגרת של המועדון, בהפסד 3-0 לדינמו קייב במסגרת מוקדמות ליגת האלופות לעונת 2020/2021. ב-4 באוקטובר ערך את הופעת הבכורה שלו בליגת העל הבלגית, בניצחון 5-1 על בירסחוט במסגרת המחזור השמיני לעונת . במשחק זה הבקיע את שער הבכורה שלו במועדון.

## קריירה בינלאומית
סמואיז הוא חלק מסגל נבחרת בלגיה עד גיל 21.

## תארים
;גנט
* הגביע הבלגי (1): 2021/2022

## קישורים חיצוניים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני גנט
קטגוריה:בלגים שנולדו ב-2001
שוגו טאניגוצ'י

**שוגו טאניגוצ'י** (ביפנית: **谷口 彰悟**; נולד ב-15 ביולי 1991 בקוממוטו שביפן) הוא כדורגלן יפני המשחק בעמדת הבלם בקבוצת סינט טראודן מליגת העל הבלגית ובנבחרת יפן.

## קריירת מועדונים
טאניגוצ'י משחק בקבוצה הבוגרת של קווסאקי פרונטלה מליגת העל היפנית החל מעונת . 

ב-28 בדצמבר 2022 חתם בשורות א-ריאן מליגת העל הקטרית.

ב-19 ביולי 2024 חתם בשורות סינט טראודן מליגת העל הבלגית.

## קריירה בינלאומית
ב-11 ביוני 2015 ערך טאניגוצ'י את הופעת הבכורה שלו בנבחרת יפן, בניצחון 4-0 על נבחרת עיראק במשחק ידידות.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

## תארים
;קווסאקי פרונטלה
* ליגת העל היפנית (4): 2017, 2018, 2020, 2021
* גביע הקיסר (1): 2020
* גביע הליגה היפנית (1): 2019
* הסופר קאפ היפני (2): 2019, 2021

## קישורים חיצוניים

## הערות שוליים

קטגוריה:כדורגלנים יפנים
קטגוריה:בלמי כדורגל יפנים
קטגוריה:כדורגלני קווסאקי פרונטלה
קטגוריה:כדורגלני א-ריאן
קטגוריה:כדורגלני סינט טראודן
קטגוריה:כדורגלני נבחרת יפן
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:יפנים שנולדו ב-1991
פרנסיס אמוזו

**פרנסיס אמוזו** (בצרפתית: **Francis Amuzu**; נולד ב-23 באוגוסט 1999 באקרה שבגאנה) הוא כדורגלן בלגי יליד גאנה המשחק בעמדת קשר הכנף בקבוצת גרמיו מליגת העל הברזילאית.

## קריירת מועדונים
אמוזו החל את הקריירה המקצוענית שלו באנדרלכט. ב-22 בדצמבר 2017 ערך אמוזו את הופעת הבכורה שלו בקבוצה הבוגרת של המועדון, בניצחון 1-0 על אויפן במסגרת המחזור ה-20 בליגה לעונת . במשחק זה הבקיע את שער הבכורה שלו במועדון.

ב-10 בפברואר 2025 חתם בגרמיו הברזילאית לשנתיים.

## קריירה בינלאומית
אמוזו הוא חלק מסגל נבחרת בלגיה עד גיל 21.

## קישורים חיצוניים

קטגוריה:כדורגלנים גנאים
קטגוריה:כדורגלנים בלגים
קטגוריה:קשרי כדורגל גנאים
קטגוריה:קשרי כדורגל בלגים
קטגוריה:אקרה: כדורגלנים
קטגוריה:כדורגלני אנדרלכט
קטגוריה:כדורגלני גרמיו
קטגוריה:בלגים שנולדו ב-1999
קטגוריה:גנאים שנולדו ב-1999
Highwayman (שיר)

"**Highwayman**" הוא שיר שכתב הזמר והיוצר האמריקאי ג'ימי ווב , המתאר גלגולים שעוברת נשמתו של גיבור השיר: כשודד דרכים, ספן, בנאי בסכר הובר, וכמפקד חללית. השיר הושפע מקורות חייו של הפושע הבריטי ג'ונתן ויילד.

השיר זכה ב-1985 להצלחה בעקבות הגרסה של הסופרגרופ שהקימו ג'וני קאש, ויילון ג'נינגס, ווילי נלסון וקריס קריסטופרסון. האלבום *Highwayman* הפך לאלבום הפלטינה הנמכר ביותר, והגרסה שלהם לשיר שהתה במקום הראשון ב*[[מצעד שירי הקאנטרי]] של מגזין ה[[בילבורד]] במשך 20 שבועות. הגרסה שלהם זיכתה את ווב ב[[פרס גראמי]] לשיר ה[[מוזיקת קאנטרי|קאנטרי]] הטוב ביותר ב-[[1986]].

== גרסאות השיר ==
הגרסה של ווב לשיר התפרסמה לראשונה באלבום *El Mirage* במאי 1977. ווב כלל גרסה משלו באלבומו *Ten Easy Pieces* משנת 1996, גרסה מ[[הופעה חיה]] באלבומו *Live and at Large* משנת 2007, גרסה עם בניו (כריסטיאן, ג'סטין וג'יימס) The Webb Brothers באלבומם *Cottonwood Farm* משנת 2009, ו[[דואט]] עם [[מארק נופלר|מארק קנופלר]] באלבום *Just Across the River* משנת 2010.

[[גלן קמפבל]], הקליט אותו ב-1978 ופרסם אותו באלבומו *Highwayman* באוקטובר 1979.

הזמר הנורווגי [[פין קאלביק|Finn Kalvik]] הקליט גרסה מתורגמת של השיר לאלבומו "Natt og Dag" מ-1981.

*'הגרסה של להקת highwaymen*'

בזמן שחברי הלהקה הקליטו את אלבומם הראשון, המוזיקאי מרטי סטיוארט השמיע להם את השיר, והם אימצו את שם השיר לשם הלהקה שהקימו, [The Highwaymen  ולשם האלבום הראשון שלהם, *Highwayman.'' מבחינתם, תאם השם את תדמיתם כ"פורעי חוק" בעולם מוזיקת קאנטרי.

בגרסה של להקת The Highwaymen לשיר, כל בית בשיר הושר על ידי מבצע אחר: תחילה נלסון בתור שודד הדרכים, אחר כך קריסטופסון כספן, ג'נינגס כבנאי בסכר, ולבסוף קאש כמפקד החללית. ווב ציין מאוחר יותר, "אני לא יודע איך הם החליטו מי ייקח איזה פסוק, אבל זה שג'וני אחרון היה כמו שאלוהים שר את השיר שלך."

בעקבות הצלחת השיר פורסם קליפ בשחור-לבן, המתאר באמצעות שחקנים את עלילת השיר. בנוסף, כל אחד מהמבצעים נראה לזמן קצר בשמיים שר כמה שורות מהשיר. הסרטון מסתיים שכשפניהם של ג'נינגס, נלסון, קאש וקריסטופרסון מוצגות כחצובות בסלע, בדומה לנשיאים בהר ראשמור.

הגרסה של הרביעייה נכנסה למצעד שירי הקאנטרי של מגזין הבילבורד ב-18 במאי 1985, עלתה למקום הראשון ושהתה 20 שבועות במצעד. השיר הגיע למקום החמישי בדירוג השמעות שירי הקאנטרי ב-1985.

## פרסים
* פרס גראמי עבור שיר הקאנטרי הטוב ביותר של 1985.

## לקריאה נוספת
* 
* 

## קישורים חיצוניים

## הערות שוליים

קטגוריה:שירים באנגלית
קטגוריה:שירי קאנטרי רוק
קטגוריה:סינגלים בהוצאת קולומביה רקורדס
ניקולס ג'קסון

**ניקולס ג'קסון** (בצרפתית: **Nicolas Jackson**; נולד ב-20 ביוני 2001 בדקר שבסנגל) הוא כדורגלן סנגלי המשחק בעמדת החלוץ בקבוצת באיירן מינכן מבונדסליגה ובנבחרת סנגל.

## קריירת מועדונים
ג'קסון גדל במחלקת הנוער של קאסה ספורטס מליגת העל הסנגלית, והחל את הקריירה המקצוענית שלו בקבוצה הבוגרת של המועדון.

ב-3 בספטמבר 2019 חתם בוויאריאל מלה ליגה, והחל לשחק במחלקת הנוער של המועדון. ב-5 באוקטובר 2020 הושאל למשך עונה אחת למיראנדס מהליגה הספרדית השנייה. ב-18 באוקטובר ערך את הופעת הבכורה שלו במועדון, בתיקו 0-0 נגד מיורקה במסגרת המחזור השישי בליגה לעונת . הוא ערך 16 הופעות ליגה במדי המועדון, בהן הבקיע שער אחד. בתום תקופת ההשאלה חזר לוויאריאל.

ב-3 באוקטובר 2021 ערך את הופעת הבכורה שלו בקבוצה הראשונה של ויאריאל, בניצחון 0–2 על ריאל בטיס במסגרת המחזור השמיני בליגה לעונת 2021/2022.

ב-30 ביוני 2023 חתם לשמונה שנים בצ'לסי.

ב-1 בספטמבר 2025 הושאל לבאיירן מינכן.

## קריירה בינלאומית
נכלל בסגל נבחרת סנגל לטורניר מונדיאל 2022, על-אף שלא ערך הופעות במדי הנבחרת עד למועד הזימון.

ב-21 בנובמבר 2022 ערך את הופעת הבכורה שלו בנבחרת, בהפסד 0–2 לנבחרת הולנד במסגרת המחזור הראשון בשלב הבתים של מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

ב-11 באוקטובר 2024 כבש בדקה ה-77 את שערו הבכורה במדי נבחרת  מול נבחרת  שהעלה את נבחרתו ליתרון 4:0 וחתם את תוצאת המשחק שבמסגרת המחזור השלישי של מוקדמות גביע אפריקה לאומות 2025.

## תארים
**צ'לסי**
* קונפרס ליג: 2024/2025
* גביע העולם למועדונים: 2025

## קישורים חיצוניים

## הערות שוליים

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:דקר: כדורגלנים
קטגוריה:כדורגלני ויאריאל
קטגוריה:כדורגלני צ'לסי
קטגוריה:כדורגלני באיירן מינכן
קטגוריה:כדורגלני נבחרת סנגל
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:סנגלים שנולדו ב-2001
פסטל דה אנגו

**פסטל דה אנגו** (בפורטוגזית: **Pastel de Angu**) הוא מאפה ממולא הנפוץ בקרב תושבי העיר מצ'אדו בברזיל.

המאפה מורכב מבצק אנגו, העשוי מקמח תירס ומים וממולא בבשר וגבינה שאותם אופים או מטגנים.

מלבד שמו המקורי, המאכל נקרא גם פסטל דה פובה (Pastel de Fubá).

## קישורים חיצוניים

* מתכון פסטל דה אנגו, באתר Gabymora

## הערות שוליים

קטגוריה:המטבח הברזילאי
קטגוריה:מאפים
קטגוריה:מאפים ממולאים
Santa Baby (אלבום)

***Santa Baby*** (בעברית: "**סנטה מותק**") הוא אלבום אולפן התשיעי ואלבום חג המולד הראשון של הזמרת-יוצרת האמריקאית אלישה קיז. האלבום יצא לאור ב-4 בנובמבר 2022, על ידי חברת התקליטים אלישה קיז רקורדס.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2022
קטגוריה:אלבומי אלישה קיז
קטגוריה:אלבומים באנגלית
קטגוריה:אלבומים בהוצאה עצמית
התמוטטות גשר מורבי

**התמוטטות גשר מורבי** התרחשה ב־30 באוקטובר 2022, כאשר גשר תלוי להולכי רגל, בן 143 שנים, בעיר מורבי  שבמדינת גוג'ראט, הודו, אשר עובר מעל נהר מצ'צ'הו , קרס. באירוע נהרגו לפחות 135 בני אדם.

## רקע
גשר הולכי הרגל במורבי, שאורכו 230 מטרים, נבנה במהלך הראג' הבריטי במאה ה-19, ונחנך ב-20 בפברואר 1879. הגשר היה סגור לשם שיפוצים במשך חצי שנה, ונפתח ב-26 באוקטובר 2022, כארבעה ימים לפני האסון, לרגל הדיוואלי והשנה הגוג'ראטית החדשה.

## האסון
יותר מ-400 אנשים היו על הגשר בעת קריסתו, הרבה מעבר לקיבולת שלו, שהיא 150 אנשים. לפחות 135 בני אדם נהרגו באסון. עשרות אנשים נפצעו באורח אנוש, וישנם נעדרים.

האסון התרחש כארבעה ימים לאחר שהגשר נפתח מחדש לאחר שיפוצים.

כחמישה חודשים לאחר התמוטטות ה גשר הוחלפה עיריית מורבי על ידי הממשלה בטענה שהעירייה, שהקמת הגשר הייתה באחריותה, לא קיימה את תפקידיה הבסיסיים.
## קישורים חיצוניים
* 
## הערות שוליים

קטגוריה:גוג'ראט
קטגוריה:אסונות ב-2022
קטגוריה:אסונות בהודו
קטגוריה:אסונות קריסת גשר
קטגוריה:2022 בהודו
יחסי אוסטרליה–קירגיזסטן

**יחסי אוסטרליה–קירגיזסטן** הם יחסי החוץ בין **[[אוסטרליה|הקהילייה של אוסטרליה]]** ל**[[קירגיזסטן|רפובליקה הקירגיזית]]**.

## סקירה כללית
שתי המדינות כוננו יחסים דיפלומטיים ב-26 בדצמבר 1991, מיד לאחר עצמאותה של קירגיזסטן בעקבות קריסת ברית המועצות.

## נציגויות דיפלומטיות
* אוסטרליה מיוצגת בקירגיזסטן על ידי הנציב העליון שלה במוסקבה, רוסיה.
* קירגיזסטן מיוצגת באוסטרליה באמצעות שגרירותה בטוקיו, יפן.

## קישורים חיצוניים

* יחסי אוסטרליה–קירגיזסטן באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
מורנו גרציאני

[שמאל|ממוזער|250px|משמאל בתמונה [אברהם תג'ר, לצידו מורנו גרציאני. מימין בתמונה רחמים מושונוב ולצידו יוסיף הרבסט ויושבת סולטנה מושונוב, רעייתו של רחמים. התמונה צולמה בינואר 1896]]
**מורנו אברהם בן משה גרציאני** (בבולגרית: **Морено (Аврам) Моше Грасияни**; 1872, שומן, האימפריה העות'מאנית – 1941, סופיה, ממלכת בולגריה) היה קולונל יהודי בצבא בולגריה, אחד משלושת היהודים היחידים שהגיעו לדרגה זו, וגיבור מלחמה בולגרי.

## קורות חיים
מורנו גרציאני (גרסיאני) נולד בעיר שומן למשפחת נכבדים אמידה שעסקה במסחר. במהלך המלחמה העות'מאנית-רוסית (1877–1878) נאלצה המשפחה לעזוב את העיר בשל הפגזות צבא האימפריה הרוסית. בהמשך, עם שובם לעיר כיהן אביו שמואל באגודת סיוע לפליטים יהודים מהעיר רוסה שהגיעו לעיר. מורנו גרציאני רכש השכלה יסודית בבית הספר של הקהילה היהודית. אביו של מורנו התכוון לשלוח אותו ללימודי רפואה בווינה, אך גרציאני החליט לבחור בקריירה צבאית והתקבל לבית הספר הצבאי בסופיה, אותו סיים בהצלחה ב-1896. הוא היה היהודי הראשון מעירו שבחר בקריירה צבאית בצבא בולגריה ואחד הראשונים מקרב יהדות בולגריה. ב-1906 הועלה לדרגת קפיטן והוצב בחיל המצב בעיירה אלנה שם כיהן כגזבר גדוד רגלים.

במהלך שירותו סבל מהתנכלויות רבות על רקע אנטישמי מצד תושבים בעיירה. באחד הימים נקלע למריבה עם בעל חנות בולגרי שהגיע למשרדו, וגרציאני סילק אותו מחדרו. בנו של בעל החנות ביחד עם חבורת צעירים ארבו לגרציאני ותקפו אותו. הוא נפצע ואיבד את הכרתו. לאחר מספר ימים משהתאושש שב למשרדו, ובדרך אליו הותקף שוב על ידי אותה חבורת צעירים, תוך שהם גידפו אותו בשל מוצאו והבטיחו להורגו. גרציאני שלף את חרבו, דלק אחר חבורת הצעירים, ערף בחרבו את ראשו של אחד התוקפים והניס את השאר. בעקבות האירוע הועמד גרציאני לדין צבאי, הורשע ונגזרו עליו 15 שנות מאסר. הוא ערער לערכאה צבאית עליונה. במהלך הערעור טען גרציאני כי הגן על כבודם של מדי הקצין שלו ועל כבודה של בולגריה עליה נשבע להגן. בית המשפט זיכה אותו מכל אשמה והותר לו להמשיך בשירותו הצבאי. בהמשך, מונה גרציאני למפקד גדוד חיל רגלים ובמהלך מלחמת העולם הראשונה מונה לראש המטה של דיוויזיית הרגלים ה-12 של צבא בולגריה . ב-1918 הועלה לדרגת פולקובניק. במהלך המלחמה עוטר בצלב הברזל דרגה שנייה ובסיומה השתחרר מהצבא.

ב-1924, לאחר שחרורו מהצבא הצטרף לאיגוד הקצינים והחיילים היהודים המשוחררים, אשר בראשו עמד אברהם תג'ר וכיהן בהנהלת האיגוד. בעת המשבר הכלכלי העולמי (1929) נמנה עם יוזמי הקמת בנק "נארודין טרוד" אשר בסיוע כספי של הג'וינט, העניק אשראי לבעלי עסקים מקרב הקצינים והחיילים המשוחררים אשר נקלעו לקשיים כלכליים.

בשלהי 1939 חלה מורנו גרציאני ורותק לביתו בסופיה בשל מחלתו. הוא הלך לעולמו בקיץ 1941. אף על פי שבולגריה כבר נמנתה עם מדינות הציר, החוק להגנת האומה היה בתוקף והצבא הגרמני כבר חנה על אדמת הממלכה, נערכה לגרציאני הלוויה צבאית רשמית בלווי משמר כבוד. תחילה הוצב ארונו בבית הכנסת בסופיה ומשם בלווי מאות רבות של מלווים מקרב יהודי סופיה ואנשי צבא בולגריה, הובל לקבורה בבית הקברות המרכזי.

## קישורים חיצוניים

*  ראיון עם עדה לוי (1914–2014), בתו של מורנו גרציאני, באתר vimeo, מראיין: ג'קי קומפורטי, 1990.

## הערות שוליים

קטגוריה:יהודים בצבא הבולגרי
קטגוריה:יהודים מעוטרי צלב הברזל
קטגוריה:יהודים בצבא הבולגרי במלחמת העולם הראשונה
קטגוריה:מלחמת הבלקן הראשונה: אישים
קטגוריה:יהודים בולגרים
קטגוריה:בנקאים יהודים בולגרים
קטגוריה:בולגרים שנולדו ב-1872
קטגוריה:נפטרים ב-1941
יחסי אוסטרליה–לאוס

**יחסי אוסטרליה–לאוס** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[לאוס|הרפובליקה הדמוקרטית העממית של לאוס]]**.

## סקירה כללית
היחסים הדיפלומטיים בין אוסטרליה ללאוס כוננו ב-15 בינואר 1952 עם מינויו של שגריר אוסטרלי, שהיה ממוקם בסייגון, דרום וייטנאם. זוהי מערכת היחסים הדיפלומטית הארוכה ביותר שיש ללאוס עם מדינה כלשהי. אוסטרליה הקימה נציגות דיפלומטית בוויינטיאן בדצמבר 1960, ושדרגה אותה לרמת שגרירות מלאה בינואר 1963 השגרירות נותרה פתוחה לאורך כל השינויים הפוליטיים בלאוס, בפרט ביטול המלוכה והקמת הרפובליקה הדמוקרטית העממית של לאוס בשנת 1975.

## יחסים כלכליים
אוסטרליה היא שותפה ותיקה לפיתוח, סחר והשקעות ללאוס. ב-2019–2020 אוסטרליה סיפקה 45.3 מיליון דולר בסך הכל סיוע רשמי לפיתוח ללאוס. זה כלל 25.6 מיליון דולר במימון דו-צדדי. בפברואר 2022, אוסטרליה התחייבה להגדלה משמעותית בסיוע.

הסחר הדו-כיווני בסחורות ושירותים הסתכם בשווי 13,9 מיליון דולר ב-2019–2020. הסכם על קידום והגנה על השקעות בין אוסטרליה ללאוס קיים מאז 1995. אוסטרליה ולאוס הן צד להסכם הסחר החופשי ASEAN-אוסטרליה-ניו זילנד (AANZFTA). לשכת המסחר האוסטרלית בלאוס (AustCham Lao) הוקמה בשנת 2005 - לשכת המסחר הבינלאומית הראשונה במדינה.

## הגירה
בזמן המפקד הלאומי של 2016, יותר מ-15,000 אנשים בקהילה האוסטרלית הזדהו כבעלי מוצא מלאוס. לפני מגפת הקורונה, אוסטרליה הייתה יעד מועדף עבור סטודנטים מלאוס הלומדים בחו"ל.

## נציגויות דיפלומטיות
* לאוס מחזיקה באוסטרליה שגרירות בקנברה.
* אוסטרליה מחזיקה בלאוס שגרירות בוויינטיאן.

## קישורים חיצוניים

* יחסי אוסטרליה–לאוס, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
תקשורת בערב הסעודית

**התקשורת בערב הסעודית** עברה כברת דרך מאז הקמת מנהלת הדואר, הטלפון והטלגרף (PTT) בממלכה ב-1926.

## היסטוריה
מנהלת הדואר, הטלפון והטלגרף (PTT) הייתה הסוכנות הממשלתית הראשונה שהוקמה על ידי המלך אבן סעוד ב-1926 כדי לספק ולשלוט בשירותי הדואר והטלקומוניקציה. בשנת 1934 ייבאה הממלכה את התחנה האלחוטית הניידת הראשונה שסיפקה את שירותי הטלגרף. באותה שנה הושק גם הקישור הטלפוני בין ערים וכפרים בממלכה. בשנת 1984 הוצגה והופעלה רשת הסיבים האופטיים הראשונה במדינה, ובשנת 1995 הושקו שירותי הסלולר.

חברת הטלקום הסעודית (STC) הייתה החברה הראשונה בערב הסעודית שסיפקה שירות טלפון נייד וקווי. בשנת 2019, סעודיה דורגה במקום השני מבין מדינות ה-G20 בכל הנוגע לזמינות ספקטרום התדרים המוענק למפעילים עבור שירותי סלולר.

## טלפוניה

נכון לשנת 2021 שירותי דור 5 זמינים למחצית מהאוכלוסייה ובמרבית הערים.

## שידורי רדיו וטלוויזיה
שידורי המדיה בבעלות המדינה. המדינה מפעילה 4 רשתות טלוויזיה ומספר רשתות רדיו. קיימות 31 תחנות FM ו-43 תחנות AM.

## גישה לאינטרנט בפס רחב
קיימים 22 ספקי אינטרנט, ו-34,117,590 משתמשי אינטרנט המהווים 98% מהאוכלוסייה.

שירות ADSL בערב הסעודית הפך לזמין מאז 2001. כחלק מהמונופול שלה על כל שיטות התקשורת בערב הסעודית, חברת הטלקום הסעודית היא הספקית המלאה היחידה, אם כי מספר ספקיות אינטרנט זמינות, באישור חברת הטלקום הסעודית.

קיימים שירותי אינטרנט מבוססי סיבים אופטיים אך הפריסה שלהם נמוכה.

### צנזורה באינטרנט
ערב הסעודית חוסמת יותר מ-5 מיליון אתרים באינטרנט, בעיקר בתחומי פורנוגרפיה, זכויות להט"ב, סוגיות של זכויות אדם, טרור, ביקורת נגד הממלכה ומשפחת המלוכה, מידע מאויבי האסלאם וסאטירה. כמו כן נחסמה גישה לאתרי אינטרנט המזוהים עם חזבאללה, קבוצות תימניות וגורמים המזוהים עם האחים המוסלמים הסורים, ומידע המספר על השואה.

## הערות שוליים

*
קטגוריה:ערב הסעודית
ערב הסעודית
יחסי יוון–לאוס

**יחסי יוון–לאוס** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[לאוס|הרפובליקה הדמוקרטית העממית של לאוס]]**.

## סקירה כללית
שתי המדינות כוננו יחסים דיפלומטיים ב-15 ביוני 1989. הבידוד הבינלאומי ארוך הטווח של לאוס, המרחק הגאוגרפי העצום המפריד בין שתי המדינות והעדר קהילה יוונית מתמשכת בלאוס סיפקו מרחב מועט, בעבר, לפיתוח יחסים פוליטיים דו-צדדיים, אשר, עם זאת, מתקיימים בעיקר באופן רב צדדי.

## נציגויות דיפלומטיות
* לאוס מיוצגת ביוון באמצעות שגרירותה בז'נבה, שווייץ.
* יוון מיוצגת בלאוס באמצעות שגרירותה בהאנוי, וייטנאם.

## קישורים חיצוניים

* יחסי יוון–לאוס, באתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–המלדיביים

**יחסי אוסטרליה–המלדיביים** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[המלדיביים|רפובליקת המלדיביים]]**.

## סקירה כללית
אוסטרליה והמלדיביים כוננו יחסים דיפלומטיים בתחילת 1974, כאשר השגריר הראשון של אוסטרליה שאינו תושב אוסטרליה הציג את אמנתו ב-17 בפברואר 1974. עם הצטרפות האיים המלדיביים לחבר העמים הבריטי ב-1983 והצטרפותה מחדש ב-2020 לאחר פרישתה ב-2016, שתי המדינות החליפו נציבים עליונים ביניהן.

בעבר יוצגה אוסטרליה במלדיביים באמצעות הנציב העליון בקולומבו, סרי לנקה, אך בפברואר 2022 הודיעה אוסטרליה על תוכניות לפתוח נציבות עליונה במאלה כחלק מסדרת צעדים של ממשלת מוריסון לשיפור היחסים הדו-צדדיים של אוסטרליה באזור צפון מזרח האוקיינוס ההודי.

## יחסים כלכליים
סך הסחר הדו-צדדי עמד על 160 מיליון דולר אוסטרלי ב-2018, מתוכם 46 מיליון דולר אוסטרלי יצוא סחורות אוסטרלי, בעיקר מזון ומשקאות. אוסטרליה היא גם שותפה לפיתוח, התומכת בפרויקטים הקשורים לשינויי אקלים, ממשל ובטיחות ימית, ומהווה מקור משמעותי למלגות חינוכיות לסטודנטים מלדיביים. סך הסיוע האוסטרלי הרשמי לפיתוח לאיים המלדיביים בשנים 2019–2020 היה תקציב של 2.6 מיליון דולר אוסטרלי.

## נציגויות דיפלומטיות
* המלדיביים מיוצגת באוסטרליה באמצעות הנציב העליון שלה בסינגפור, ובנוסף מחזיקה קונסוליית כבוד במלבורן.
* אוסטרליה מיוצגת במלדיביים באמצעות הנציבות העליונה שלה בקולומבו, סרי לנקה.

## קישורים חיצוניים

* יחסי אוסטרליה–המלדיביים, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ